ฝั่งเข็มยาคุมได้3เดือนกว่า แล้วมีเพศสัมพันธ์หลั่งในจะท้องไหมคะ ตั้งแต่มีเพศสัมพันธ์ครั้งนั้นประจำเดือนยังไม่มาเลยค่ะจะ2เดือนแล้ว
สวัสดีค่ะ การใช้ยาฝังคุมกำเนิดนั้นอยู่ได้นาน 3-5 ปีขึ้นกับชนิดของยา โดยควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ดังนั้นโอกาสตั้งครรภ์มีน้อยมากๆ แม้จะมีเพศสัมพันธ์แบบหลั่งใน โดยยาฝังอาจทำให้ประจำเดือนมาคลาดเคลื่อนไป หรือไม่มาได้เช่นกันถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และเมื่อยาฝังครบกำหนดให้ไปนำออก และฝังยาต่อเนื่องถ้ายังไม่พร้อมตั้งครรภ์